**1. razred u knjižnici**

Učenici 1. a, b i c razreda zajedno su sa svojim učiteljicama posjetili školsku knjižnicu i naučili da je knjižnica mjesto gdje mogu čitati i posuditi knjige, pisati zadaću i provesti slobodno vrijeme. Uz priču „Miš u knjižnici“ naučili su što knjige ne vole, kako postupamo s knjigama i kako se vladamo u knjižnici. Knjižničarka im je pokazala gdje se nalaze slikovnice za 1. razred i knjige koje mogu čitati u slobodno vrijeme te im podijelila njihove članske iskaznice. Učenici su sa sobom ponijeli crteže nevjerojatnog susreta mišića i Mačka u čizmama jedne noći u gradskoj knjižnici, koje će obojiti i koji će ih podsjećati na prvi susret sa školskom knjižnicom.